62020TO0654(01)_INF
Üldkohtu (üheksas koda) 14. septembri 2021. aasta määrus – Silex vs. komisjon ja EASME
(kohtuasi T‑654/20)
Tühistamishagi – Teadusuuringute ja innovatsiooni raamprogramm „Horisont 2020“ (2014‑2020) – EASME väljastatud – Kostja määratlemine – Vastuvõetamatus
Tühistamishagi – Vastuvõetavuse tingimused – Vaidlustatud akti autori vastu esitatud hagi – Erandid – Delegeeritud õiguste alusel vastu võetud õigusaktid, mille eest vastutab volituse andnud institutsioon – Väikeste ja Keskmise Suurusega Ettevõtjate Rakendusameti (EASME) alla kirjutatud aktid – EASME pädevus võtta vastu need aktid – Komisjoni vastu esitatud hagi – Vastuvõetamatus
(Komisjoni otsus 2013/771, artikli 3 lõike 3 punkt b; toetuskokkuleppe üldtingimused, artikkel 44.1.2)
(vt punktid 26–33)
Ese
ELTL artikli 263 alusel esitatud nõue tühistada 18. augusti 2020. aasta võlateade nr 3242009492, mille on väljastanud Väikeste ja Keskmise Suurusega Ettevõtjate Rakendusamet (EASME), nõudes, et hageja tasuks 5454,44 euro suuruse summa, samuti kiri Ares(2020) 4309529, millega on saadetud see võlateade, milles EASME kvalifitseeris eelkõige teatavad kulud personalikuludeks ja teatavad kulud kaudseteks ja hüvitamatuteks kuludeks.
Resolutsioon
1.
Jätta hagi vastuvõetamatuse tõttu rahuldamata osas, milles see on suunatud Euroopa Komisjoni vastu.
2.
Jätta Silex Ipari Automatizálási Zrt. (Silex Zrt.) kohtukulud tema enda kanda ning mõista temalt välja komisjoni kohtukulud seoses vastuvõetamatuse vastuväitega.